  Туспуктэм: Майя Бывальцева Майя Бывальцева 4-тӥ шуркынмонэ 2022-тӥ арын удмурт калыклэн йӧскалык кунлык басьтэмез дырысен 102 ар тырмиз. Солы сӥзьыса, удмурт движенилэн азьветлӥсьёсыз, Удмуртыись Кун Кенешлэн депутатъёсыз, удмурт министръёс, йӧскалык огазеяськонъёслэн кивалтӥсьёссы, элькун кивалтэтлэн тӧроез Ярослав Семёнов автономилэн кутсконаз сылӥсь муртъёслэн синпелетъёссы доры сяськаос понӥзы. « Туж яратӥськом та нуналэ йыбырттыса ветлыны асьме батыръёсмылы, кудъёсыз бордысь кутскиз Удмурт Элькунлэн улонэз, асьме кунлыкмы » Татьяна Ишматова, Удмуртиысь Кун Кенешлэн тӧроезлэн воштӥсез, «Удмурт Кенеш» огаезяськонлнэ тӧроез Сяме пыремъя, буре ваён но сӥлы карон ужрад Удмурт автономилэн нырысетӥ кивалтӥсезлы Иосиф Наговицынлы синпелет дорын кутскиз. « Ми лэсьтом ваньзэ, асьмелэн йылолъёсмы медаз ыше шуыса, кылмы мед азинскоз но утиськоз шуыса » Ярослав Семёнов, Удмуртиысь кивалтэтлэн тӧроез Фото: Майя Бывальцева Ярослав Семёнов пусйиз, туннэ асьмеос кӧня ке бадӟым праздникъёсты пусйиськом – Удмуртилэсь кунлыксэ сяна, Калыкъёслэсь огазеяськем нуналзэс, Инмар Анайлэн Кузон мудорезлэн праздникез, но озьы ик туннэ асьмемыз огазея Ижысь школаын луэ шимучыр, ӵапак туннэ 40 нунал тырме. « Огазеяськон куректонын но, шумпотонын но » Ярослав Семёнов, Удмуртиысь кивалтэтлэн тӧроез Озьы ик вань люкаськемъёс Трокай Борисовлэн но Кузебай Гердлэн синпелетъёссы доры сяськаос понӥзы, тау карон кылъёс веразы но кырӟанъёсты быдэстӥзы. Фото: Майя Бывальцева Фото: Майя Бывальцева Тегъёс: праздникъёс Удмуртия удмуртъёс  